**ΔΕΛΤΙΟ ΤΥΠΟΥ**



**Περισσότεροι από 1.000 θεατές**

**Αυγουστιάτικη Πανσέληνος στο Επταπύργιο**

**Γεώργιος Εμμανουήλ Λαζαρίδης- Καρυοφυλλιά Καραμπέτη**

**Κέντρο Πολιτισμού Περιφέρειας Κεντρικής Μακεδονίας**

**Ξεπέρασε** κάθε προσδοκία **η συμμετοχή του κόσμου** στη συναυλία που οργάνωσε το **Κέντρο Πολιτισμού της Περιφέρειας Κεντρικής Μακεδονίας** σε συνεργασία με την **Εφορεία Αρχαιοτήτων Πόλης Θεσσαλονίκης. Περισσότερα από 1.000 άτομα** ανηφόρισαν στο **Επταπύργιο** και έζησαν μια **μαγική βραδιά,** όπου η ποίηση συνάντησε την μουσική και το Αυγουστιάτικο φεγγάρι.

Το **Κέντρο Πολιτισμού της Περιφέρειας Κεντρικής Μακεδονίας** στοχεύει όχι μόνο στην **ψυχαγωγία** του κόσμου αλλά και στην **ανάδειξη των μνημείων της Θεσσαλονίκης**. Λίγο πριν την έναρξη της συναυλίας, οι θεατές είχαν την ευκαιρία να **περιηγηθούν** στις **εσωτερικές αυλές του Φρουρίου** και να ενημερωθούν για την ιστορία του **Επταπυργίου**, ενός από τα σημαντικότερα **μνημεία** της Θεσσαλονίκης, μέρος του καταλόγου μνημείων παγκόσμιας κληρονομιάς της για την ιστορία **ΟΥΝΕΣΚΟ**.

Στο πρώτο μέρος του προγράμματος ο **παγκοσμίου φήμης Θεσσαλονικιός πιανίστας και συνθέτης Γεώργιος Εμμανουήλ Λαζαρίδης** ερμήνευσε δυο έργα για πιάνο του**L. V. Beethoven**, τη **σονάτα αριθμ. 14**, γνωστή σαν **"Σονάτα υπό το σεληνόφως"** και την **σονάτα αριθμ. 17** ή αλλιώς **"Σονάτα της καταιγίδας"**. Με ένα δυνατό και παρατεταμένο **χειροκρότημα** οι θεατές έδειξαν τον ενθουσιασμό τους για το **ρεσιτάλ πιάνου** που απόλαυσαν σε ένα μοναδικό μνημείο της πόλης.

Στη συνέχεια η **εξαιρετική Καρυοφυλλιά Καραμπέτη απήγγειλε μοναδικά**, με φόντο το άρτια φωτισμένο μνημείο, τη **"Σονάτα του σεληνόφωτος"** του **Γιάννη Ρίτσου**, υπό τους ήχους της **"Σονάτας υπό το σεληνόφως"** του **L. V. Beethoven**.

Στο τέλος της μουσικής παράστασης ο κόσμος φανερά **συγκινημένος** συνεχάρη τους πρωταγωνιστές και τους συντελεστές της υπέροχης βραδιάς.

**Καλλιτεχνική Επιμέλεια: Αθανάσιος Κολαλάς**

**Δημιουργικό Αφίσας: Αλεξία Βαλταδώρου**

**Δημόσιες Σχέσεις/ Επικοινωνία: Έφη Τσαμπάζη**

 ΣΥΝΔΙΟΡΓΑΝΩΣΗ

  

ΔΙΟΡΓΑΝΩΣΗ:

 

ΧΟΡΗΓΟΙ:

 

ΧΟΡΗΓΟΙ ΕΠΙΚΟΙΝΩΝΙΑΣ:

